<classify> WAKATI timu ya soka ya taifa ya Bara Kilimanjaro Stars ikifungwa na Kenya bao 1-0 wenzao Zanzibar, Zanzibar Heroes wakitoshana nguvu na Sudan kwa kufungana bao 1-1 mwelekeo wa awali unaonekana kuwa mgumu kwa timu hizo za Tanzania.Timu hizo jana zimetupa karata zao za mwanzo katika ufunguzi wa michuano ya Baraza la Vyama vya soka vya Afrika Mashariki na Kati CECAFA jijini Kampala.Mchezo wa Kilimanjaro Stars na Harambee Stars ambao ulichezwa saa 10:00 jioni ulitabiriwa kuwa mgumu kwa kila timu kwa sababu, kila mmoja amejipanga kupambana kupata pointi tatu katika mchezo huo wa kwanza.Utabiri huo ulionekana kuwa kweli kwani Kenya walifanya shambulizi la kwanza dakika ya nne na kupata bao lililofungwa na Hassan Abdallah na kudumu kwa muda wote wa mchezo Tanzania na Kenya zinapokutana mechi huwa ngumu kutokana na kujuana kwani zimeshakutana mara kadhaa katika michuano tofauti iliyopita na katika michuano miwili ya Cecafa mwaka 2013 na 2017 Kenya ilishinda zote bao 1-0 kila mmoja.Zanzibar Heroes ambayo ilicheza mchezo wake mchana walianza kupata bao dakika ya 55 lililofungwa na Makame Musa lakini dakika 90 Montasir Yahya wa Sudan aliisawazishia timu yake na hivyo mchezo kumalizika kwa sare.Zanzibar sio mara ya kwanza kukutana na Sudan kwenye michuano hiyo, mwaka 2007 ziliwahi kutoka sare ya mabao 2-2 kisha 2010 Zanzibar ilishinda mabao 2-0. Kwa matokeo hayo Kenya inaongoza Kundi B ikiwa na pointi tatu, Zanzibar na Sudan zikifuatia zikiwa na pointi moja kila moja na Tanzania Bara haina pointi.Tanzania Bara itarejea tena uwanjani Desemba 10 kumenyana na Zanzibar kabla ya kukamilisha mechi zake za kundi hilo kwa kuikabili Sudan Desemba 14.Mashindano hayo yanaendelea leo kwa Kundi A ambapo Eritrea itacheza na Uganda na Burundi itaivaa Djibouti.Wakati huo huo timu ya Tanzania Bara ya wasichana waliochini ya Umri wa miaka 17, leo inashuka kwenye dimba la FUFA Technical Centre, Njeru, Jinja, Uganda kucheza na Eritrea katika mchezo wa mashindano ya Baraza la Vyama vya soka vya Afrika Mashariki na Kati CECAFAMchezo wa Tanzania Bara na Eritrea utakaochezwa saa 5:00 asubuhi utakuwa wa kufungua dimba ukifuatiwa na mchezo wa Djibouti na Kenya utakaonza 7:30 mchana na Uganda itaivaa Burundi saa 10:00 jioni.Mashindano hayo ambayo yanachezwa kwa mtindo wa ligi yatamalizika Desemba 18 leo yatakuwa mapumziko  <topic>: KITAIFA 